राष्ट्रीय खेल विकास कोष: केंद्र सरकार के राष्ट्रीय खेल विकास कोष का गठन देश में खेल-कूद को बढ़ावा देने के लिए किया गया है. इसके अंतर्गत प्रवासी भारतीयों और निजी-कार्पोरेट क्षेत्र सहित सरकारी और गैर-सरकारी सभी स्रोतों से पैसा जुटाया जाता है. कोष में सहायता करने को आकर्षक बनाने के लिए अंशदान की राशि को आयकर से शत प्रतिशत छूट दी जाती है. राष्ट्रीय खेल विकास कोष में प्राप्त धनराशि का उपयोग खेल-कूद को सामान्य रूप से बढ़ावा देने के साथ-साथ ख़ास खेलों और कुछ विशिष्ट खिलाड़ियों को राष्ट्रीय तथा अंतर्राष्ट्रीय स्तर पर उत्कृष्टता हासिल करने में किया जाता है.